钦定古今图书集成/明伦汇编/交谊典/第092卷 > 《坊记》
## 钦定古今图书集成/明伦汇编/交谊典/第092卷 > 《坊记》

子云：“夫礼者，所以章疑别微，以为民坊者也。故贵贱
有等，衣服有别，朝廷有位，则民有所让。”子云：“天无二
日，土无二王，家无二主，尊无二上，示民有君臣之别
也。《春秋》不称楚越之王丧。礼，君不称天，大夫不称君，
恐民之惑也。《诗》云：‘相彼盍旦，尚犹患之’。子云：‘君不与
同姓同车，与异姓同车，不同服，示民不嫌也’。以此坊”
民，民犹得同姓以弑其君。

〈注〉朝廷之位，谓朝位也。楚、越之君，僭号称王，不称其丧，谓不书葬也。《春秋传》曰：“吴、楚之君不书葬。”辟其僭号也。臣者，天君，称天子为天王，诸侯不言天公，辟王也。大夫有臣者，称之曰主，不言君，辟诸侯也。此言皆为使民疑惑不知孰者尊也。《周礼》曰：“主友之仇，视从父昆弟，盍旦夜鸣，求旦之鸟也。”求不可得也。人犹恶其欲反昼夜而乱晦明，况于臣之僭君，求不可得之类？乱上下，惑众也。同姓者，谓先王先公子孙有继及之道者也。其非此，则无嫌也。仆右恒朝服，君则各以时事，唯在军同服尔。〈疏〉自此至“犯君”一节，明章疑别嫌，恐尊卑相僭，使人疑惑之事。疑，谓是非不决，礼以章明之。微谓幽隐不著，礼以分别之。楚、越书葬，则当称葬某王，辟王之名，故不书葬。盍旦欲反，夜而为旦，犹臣之奢僭，欲反而为上也。此逸诗仆及车右身衣朝服，故《曲礼》云“乘路马必朝服”是也。其朝服之内，则有虎裘狼裘，故《玉藻》云“‘君之右虎裘，厥左狼裘’是也。僖五年《左传》云：‘均服振振，取虢之旗’。又《公羊》成二年，鞌之战，逢丑父为齐顷公车右，衣服与顷公相似，是在军同服。”长乐刘氏曰：“尊卑疑者，辨之以亲疏；亲疏疑者，辨之以贵贱；贵贱疑者，辨之以先后；先后疑者，辨之以德齿。此礼之章，明乎其疑也。”严陵方氏曰：“若君在庙门外，则疑于君，故不迎尸于门外，以明其疑，兹非《礼》所以章疑者乎？士唯齐衰于公门，以表其微，兹非礼所以别微者乎？贵贱有上

下之等，衣服有隆杀之别，朝廷有尊卑之位，有等有别，有位则各安其分而不争矣，故民有所让。日者，人君之象。在天者既无二日，有土者故无二王，大而有土者，既无二王，小而有家者，故无二主。凡此皆以尊无二故也，故曰：“示民有君臣之别也。” 盍旦，即《月令》所谓“鹖旦盍何不” 也。“何不旦？” 是求旦而已，故名之以此。人患之者，以其乱昼夜故也。君臣之别，昼夜之相也，其可乱之乎！故引《逸诗》以况之。《乘车》之法：“君在左，仆在中央，勇士在右。” 石林叶氏曰：“章疑异于决疑，疑者似同而异。章言显也，决言其成也；别微异于明微，微者似有而无，别言其有辨也，明言其既著也。以其显疑，故贵贱有等；以其辨微，故衣服有” 别。贵贱以爵列也。爵以诏德，观其贵贱，则知德之有厚薄也。衣服以功赐也，服以显庸，观其衣服，则知其功之有大小也。至于朝廷有位，则爵命衣服所以自居也。民之视其位，则知其定分而行逊避矣。故曰：“朝廷有位，则民有所让。” 礼之别微，则衣服有别。至别嫌则亲疏异矣。故同姓亲也，不嫌于为同。不同车，所以远之，异姓疏也。虽与同车，嫌于为异。不同服，所以别之，故民不嫌也。因其爵之贵贱，而后推及君臣；因其衣服之差，而后推及于车。其坊民如此，同姓犹有弑篡者。

子云：“夫礼，坊民之淫，章民之别，使民无嫌，以为民纪
者也。故男女无媒不交，无币不相见，恐男女之无别
也。以此坊民，民犹有自献其身。《诗》云：‘伐柯如之何？匪
斧不克。取妻如之何？匪媒不得。萟麻如之何？横从其
亩。取妻如之何？必告父母’。”

子云：“取妻不取同姓，以厚别也。故买妾不知其姓则
卜之，以此坊民，《鲁春秋》犹去夫人之姓，曰‘吴’，其死曰
孟子卒。”

子云：“礼，非祭，男女不交爵。以此坊民，杨侯犹杀缪侯
而窃其夫人，故大飨废夫人之礼。”

子云：“寡妇之子不有见焉，则弗友也，君子以辟远也。
故朋友之交，主人不在，不有大故，则丕入其门。以此
坊民，民犹以色厚于德。”

子云：“好德如好色，诸侯不下渔色，故君子远色以为
民纪，故男女授受不亲御，妇人则进左手；姑姊妹女
子，子已嫁而反，男子不与同席而坐。寡妇不夜哭，妇
人疾，问之不问其疾。以此坊民，民犹淫迭而乱于族。”
子云：“婚礼，婿亲迎，见于舅姑，舅姑承子以授婿，恐事
之违也。以此坊民，妇犹有不至者。”